
D E C I Z I E nr. 2/2                                                                           
                                                                                                                              din 28.04.2026
                                                                                                                            

Cu privire la stabilirea cotelor  impozitului pe bunurile 
imobiliare și impozitului funciar pentru anul 2026

	În conformitate cu titlul VI din Codul fiscal, aprobat prin Legea nr.1163/1997, Legea pentru punere în aplicare a titlului VI din Codul fiscal nr. 1056/2000, cu modificările și completările ulterioare, art.14, alin 2, lit. a) al  Legii privind administrația publică locală nr. 436/2006, art. 28, alin. 2 al Legii finanțelor publice și responsabilității bugetar-fiscale nr. 181/2014, art. 32, lit b) al Legii privind finanțele publice locale nr.397/2003, cu modificările și completările ulterioare, avizul comisiilor consultative de specialitate, Consiliul orașului Șoldănești
D E C I D E:

1. Se aprobă cotele concrete la impozitul pe bunurile imobiliare şi impozitul funciar pe anul 2026, comform anexei nr.1.
2. Prezenta decizie intră în vigoare la data adoptării și se include în Registrul de Stat al Actelor Locale. În termen de 10 zile, aceasta urmează a fi adusă la cunoștința contribuabililor și prezentată subdiviziunilor structurale teritoriale din cadrul Serviciului Fiscal de Stat. 
3. Se pune în sarcina Dlui Andrei Robu, perceptor fiscal al Primăriei orașului Șoldănești să asigure:
a. calcularea corectă a impozitului pe bunurile imobiliare și a impozitului funciar pentru fiecare contribuabil; 
b. încasarea efectivă a impozitelor conform cotelor stabilite în prezenta decizie și în Anexa nr. 1; 
c. înregistrarea plăților și evidența contribuabililor; 
d. raportarea periodică către Primar și Comisiile consultative de specialitate asupra stadiului încasărilor și eventualelor restanțe; 
e. consilierea contribuabililor privind calculul și termenele de plată.
4. Se pune în sarcina Primarului orașului Șoldănești, Vadim Groza, și a Comisiilor consultative de specialitate „Drept și disciplină” și „Activităţi Economico-Financiare, Agricultură, Industrie şi Comerţ” controlul asupra executării prezentei decizii. 
5. Prezenta decizie poate fi contestată în contencios administrativ în termen de 30 de zile de la publicarea în Registrul de Stat al Actelor Locale, la Judecătoria Orhei, sediul Rezina (or. Rezina, str. Voluntarilor 3), conform prevederilor Codului administrativ al Republicii Moldova.

